  Виталий Пронин Алигес Сюмси ёросысь Васькино гуртэ вуылӥз кырӟась Надежда Уткина эшъёсыныз - Кильмезь шур кузя, пыжен уяса.Васькиноын ӵемысь пӧр-тэм ужрадъёс ортчыло. Таяз учыре но пумиськонэ трос калык люкаськиз.  Ужрад вунонтэм мед кылёз шуыса, отысь дышетӥсь Алексей Пасынков кунооссэ Кильмезь шур вылтӥ катамаранэн вайиз.Надежда Уткина сяна, Сюмси палъёсын тодматскизы Нациосын ужан политикая министерствоысь специалист Вера Васева, Удмурт театрысь артист Людмила Егорова. Кызьы ивортӥз «Удмурт кенеш» огазеяськонлэн ёросысь ёзэзлэн кивалтӥсезлэн воштӥсез Евдокия Ильиных, пумиськонэ люкаськемъёс, кырӟам-верам сяна, сюлмаськытӥсь ужпумъёссэс но сэрттӥзы-пертчизы. Азьвыл аръёсы, пе, удмуртлыкез азинтонэ мыло-кыдо пыриськылӥзы Тукан гуртысь арлыдоос. Отысь «Кенак» ансамбльзы шаермылэн пӧртэм сэрегъёсаз вуылӥз. Жаляса верано, 18 песяйёс пӧлысь Евдокия Михайловна гинэ на вордскем гуртаз кылемын.Васькиноын ёросысь удмурт культурая центр усьтэмын. «Сударушка» ансамблязы пӧртэм арлыдо калык пыриське. Удмуртлык понна висись Евдокия Ильиных тэк пуконэз уг тоды - та нуналъёсы Сюмси черкогуртын «Чибориё кышет» адӟытонын 50 пала кышетъёссэ калыклы возьматыны поттӥз.Валентина Емельянова.    